গজকেশরী যোগের প্রভাবে এই আট রাশির শুভ যোগ

গজকেশরী যোগের (Gajakesari Yoga) বিশেষ গুরুত্ব রয়েছে জ্যোতিষশাস্ত্রে (Astrology) । যখন এই যোগের প্রভাব কারোর ওপর পড়ে তা কারোর জীবনে শুভ হতে পারে, আবার তা কারোর জন্য অশুভ হতে পারে। গ্রহ, নক্ষত্রের অবস্থানের ভিত্তিতেই কিন্তু তৈরি হয় এই ‘গজকেশরী যোগ’।

৪ মার্চ, চন্দ্র বৃহস্পতির সাথে মিলিত হবে, যার ফলে গজকেশরী রাজযোগের (Raja Yoga) শুভ মিলন তৈরি হতে চলেছে। কিছু জাতক/ জাতিকা অভূতপূর্ব সাফল্য লাভ করবে।

৫ মার্চ সকাল ৮:১২ মিনিটে চন্দ্র বৃষ রাশিতে প্রবেশ করবে, যেখানে বৃহস্পতি ইতিমধ্যেই অবস্থিত। এই শুভ মিলনের ফলে ‘গজকেশরী যোগ’ তৈরি হবে।

মেষ

গজকেশরী যোগের প্রভাবে মেষ রাশির জাতক জাতিকারা আর্থিক ভাবে লাভবান হবেন। নতুন চাকুরির সুযোগ আসবে, পদোন্নতির যোগ। বাড়বে বেতন। কর্মক্ষেত্রে অভূতপূর্ব সাফল্য। সব দিক দিয়ে এই সময় এই সময়টি আপনার জন্য সাফল্য এনে দেবে।

আরও পড়ুন: দোল পূর্ণিমার পর থেকেই এই তিন রাশির জীবনে সমস্ত বাধা দূর হবে

বৃষ

এই রাজযোগ আপনার গোচর কুণ্ডলীতে লগ্নস্থানে রয়েছে। এই সময় আপনার আত্মবিশ্বাস বাড়বে। বুদ্ধিদীপ্ত আচরণ থাকবে। কর্মক্ষেত্রে আপনার কাজে গতি আসবে। বিবাহিতদের বৈবাহিক জীবন আগের থেকে ভালোর দিকে যাবে। অবিবাহিতদের বিয়ের প্রস্তাব আসবে। ব্যবসায়ীদের মুনাফা বাড়বে। ধনসম্পত্তি বাড়বে।

কর্কট

গজকেশরী যোগের শুভ প্রভাবে কর্কট রাশির জাতকদের চাকরিতে পদোন্নতির সম্ভাবনার বাড়তে চলেছে আয়। জীবন খুব সুখের হবে। এতদিন যে কাজগুলি আটকে ছিল তা সহজে সমাধান হবে। এছাড়াও, দীর্ঘদিন ধরে আটকে থাকা টাকা ফেরত পাওয়ার সম্ভাবনা। উত্তরাধিকার সূত্রে প্রাপ্তির যোগ।

সিংহ

এই রাজযোগ আপনার জীবনে শুভ সময় নিয়ে আসতে চলেছে। কর্মক্ষেত্রে সাফল্য। ব্যবসায় আগের চেয়ে উন্নতি। নতুন চাকরির সুযোগ। কেরিয়ার নিয়ে চলা টেনশন থেকে পাবেন মুক্তি। আটকে থাকা টাকা ফেরত পেতে পারেন। পুরনো বিনিয়োগ থেকে লাভবান হবেন।

কন্যা

এই রাজযোগ আপনার জীবনকে সুখ শান্তিতে ভরিয়ে তুলবে। ভাগ্যে ধনভাবে উন্নতি। রাজযোগ তৈরি হবে, আপনার ভাগ্যস্থানে। সব কাজে আপনি ভাগ্যের সহযোগিতা পাবেন। কর্মক্ষেত্রে প্রশংসা পাবেন। সরকারি চাকরি সম্পর্কিত কোনও পরীক্ষায় সাফল্য পাবেন। দেশ বিদেশ ভ্রমণের সুযোগ আসবে। আপনি ধার্মিক কাজের প্রতি একাগ্রতা বৃদ্ধি পাবে।

বৃশ্চিক

বৃশ্চিক রাশির জাতকদের জন্য ‘গজকেশরী রাজযোগ’ বিশেষ শুভ সময় নিয়ে আসতে চলেছে। জীবনে অগ্রগতির পূর্বাভাস দেবে। কেরিয়ারের দিক থেকে অভাবনীয় সাফল্য। ব্যবসায় ভালো লাভের সম্ভাবনা। প্রভাবশালী ব্যক্তিদের সঙ্গে সম্পর্ক আরও দৃঢ় হবে, যা ভবিষ্যতে আপনার বিশেষ কাজে আসবে। আপনি যদি নতুন ব্যবসা শুরু করার পরিকল্পনা করেন, সেখানে সাফল্য পাবেন। জীবন সুখ শান্তিতে ভরে উঠবে।

কুম্ভ

কুম্ভ রাশির জাতকদের জন্য গজকেশরী রাজযোগও খুবই শুভ। বিলাসবহুল জীবন উপভোগ করতে পারবেন। কর্মক্ষেত্রে সাফল্য অর্জন। কাজের ক্ষেত্রে লাইমলাইটে আসার সুযোগ। কঠোর পরিশ্রম ও দক্ষতার প্রশংসা পাবেন। এই সময়ে, বাড়ি ঘর সংস্কার, সম্পত্তি ক্রয় বা গাড়ি কেনার শুভ সুযোগ আসতে পারে। পারিবারিক জীবন সুখের হবে, এবং আপনি আপনার প্রিয়জনদের সঙ্গে ভালো সময় কাটানোর সুযোগ পাবে।

মীন

মীন রাশির জাতকদের জন্য গজকেশরী রাজযোগ শুভ সময় নিয়ে আসবে। খ্যাতি ও সম্মান বাড়বে। আর্থিক ভাগ্য খুব ভালো। সম্পত্তির পরিমাণ বাড়বে। জীবনে নতুন সুযোগ তৈরি হবে। দীর্ঘদিনের কোনও সমস্যা থেকে মুক্তি। পুরনো সব সমস্যার সমাধান। কর্মজীবনে অগ্রগতি হবে এবং ব্যবসায়িক প্রচেষ্টা সফল হবে। পরিবার ও বন্ধুরা আপনার সহায় থাকবে।